Akmenės rajono savivaldybės Akmenės krašto muziejus (biudžetinė įstaiga, K. Kasakausko g. 17, Akmenė, kodas: 300629754) ieško **galerijos prižiūrėtojo** (darbuotojo dirbančio 0,5 etatu). Darbo krūvis – 20 val. per savaitę. Darbo užmokestis – 1/2 MMA. Darbovietės adresas: Viekšnių g. 13, Akmenė. Darbo dienos: antradieniais – šeštadieniais.

Pareigybės paskirtis: Akmenės krašto muziejaus Elenos ir Stanislovo Adomaičių paveikslų galerijos veiklai vykdyti.

Šias pareigas einantis darbuotojas vykdo šias funkcijas:

1. Ruošia, organizuoja, praveda galerijos ekspozicijų pristatymus, supažindina lankytojus su meno kūriniais;
2. Renginių metu fotografuoja, filmuoja ir kitaip valdo vaizdo, garso, video projekcinę įrangą;
3. Rengia ir veda edukacinius užsiėmimus, teikia paraiškas kultūros pasui;
4. Teikia informaciją galerijos lankytojams apie Akmenės krašto muziejaus ir jo padalinių organizuojamas veiklas, veikiančias parodas ir renginius;
5. Apie galerijos veiklą teikia informaciją internetinėms svetainėms bei portalams, rajono ir regiono spaudai;
6. Prižiūri meno kūrinius, fotografuoja juos, daro jų aprašus ir pateikia muziejaus vyr. fondų saugotojui apskaitai;
7. Prisideda prie skaitmeninimo proceso;
8. Atsako už visapusišką jam pavestų eksponatų apsaugą, jų dingimą ar sužalojimą darbo metu, atsako už švarą ir tvarką galerijoje bei tvarko lauko teritorijos aplinką, įjungia ir išjungia signalizaciją, niekam negali duoti raktų nuo durų bei savo kodo nuo signalizacijos, pastebėjus eksponatų dingimą, nedelsiant informuoja muziejaus direktorių ir muziejaus vyr. fondų saugotoją;
9. Vykdo kitus vienkartinius muziejaus direktoriaus įpareigojimus nenumatytus pareiginiuose nuostatuose, tačiau susijusius su muziejaus vykdoma veikla, dirba pagal muziejaus darbo planą, vadovaujasi Akmenės krašto muziejaus statutu, įstaigos patvirtintomis darbo tvarkos taisyklėmis;
10. Metų eigoje ruošia mėnesio veiklos ataskaitas, sekančių mėnesių planus.

Pasiteiravimui 8 425 55 075, +370 620 32254, akmenesmuziejus@gmail.com